text: [{"text_idx": "#000001", "text": "Sampooran Singh Kalra is well known as Gulzar in literature industry. He was born in the city of Jhelum in Pakistan but his family moved to India after partition. We have Gulzar\u2019s latest poetry for our readers.\nHe prefers to writes in Urdu and Punjabi, but has also written in Hindi. Gulzar was also a prominent contributor to the \u201cAman ki Asha\u201d peace campaign started by Pakistan and India by writing a song \u201cNazar Main Rehte Ho\u201d which was sung by Shankar Mahadevan and Rahat Fateh Ali Khan."}, {"text_idx": "#000002", "text": "Saans lena bhi kesi aadat hai.."}, {"text_idx": "#000004", "text": "Agar aesa bhi ho sakta.."}, {"text_idx": "#000009", "text": "Magar ye sirf khwaabon mein hi mumkin hai\nWahaan jaane mein ab dushwaariyan hain kuch siyasat ki\nWatan ab bhi wohi hai, par nahin hai mulk ab mera\nWahaan jaana ho ab to do do sarkaaron ke daseeyon daftaron se\nShakl par lagwaa kar mohren, khawb saabit karne padte hain.."}, {"text_idx": "#000011", "text": "Gulon ko sunna zara tum sadayen bheji hain.."}, {"text_idx": "#000012", "text": "Gulon ko sunna zara tum sadayen bheji hain,\nGulon ke hath bohat si duayen bheji hain,"}, {"text_idx": "#000013", "text": "Jo aftab kabhi bhi ghuroob hota nahin,\nHamara dil hai usi ki shoayen bheji hain,"}, {"text_idx": "#000014", "text": "Agar jalaye tumhen bhi shifa mile shayad,\nIk aese dard ki tum ko shoayen bheji hain,"}, {"text_idx": "#000015", "text": "Tumhari khushk si ankhen bhalli nahin lagtin,\nWoh sari cheezen jo tum ko rulayen, bheji hain,"}, {"text_idx": "#000016", "text": "Tumhara khawb se har shab lipat ke sote hain,\nSazayen bhej do hum ne khatayen bheji hain,"}, {"text_idx": "#000017", "text": "Akela pata hawa main bohat buland urra,\nZameen se paaon uthao hawayen bheji hain.."}, {"text_idx": "#000019", "text": "Zindagi yuun huyi bassar tanha.."}, {"text_idx": "#000020", "text": "Zindagi yuun huyi bassar tanha,\nQaafila sath aur safar tanha,"}, {"text_idx": "#000021", "text": "Apne saaye se chaunk jaate hain,\nUmar guzri hai is qadar tanha,"}, {"text_idx": "#000022", "text": "Raat bhar baaten karte hain taare,\nRaat kaate koi kidar tanha,"}, {"text_idx": "#000024", "text": "Din guzarta nahin hai logon main,\nRaat hoti nahi bassar tanha,"}, {"text_idx": "#000025", "text": "Hum ne darwaze tak to dekha tha,\nPhir na jane gaye kidar tanha.."}, {"text_idx": "#000027", "text": "Yeh kaisa ishq hai urdu zabaan ka.."}, {"text_idx": "#000030", "text": "Din kuch aese guzaarta hai koi.."}, {"text_idx": "#000031", "text": "Din kuch aese guzaarta hai koi,\nJese ehsaan utaarta hai koi,"}, {"text_idx": "#000032", "text": "Dil main kuch yuun sambhaalta hoon gham,\nJese zevar sambhaalta hai koi,"}, {"text_idx": "#000033", "text": "Aayina dekh kar tasalli hui,\nHum ko is ghar main janta hai koi,"}, {"text_idx": "#000034", "text": "Pairr pr pakk geya hai phal shayed,\nPhir se pathar uchaalta hai koi,"}, {"text_idx": "#000035", "text": "Dair se goonjte hain sanaatte,\nJaise hum ko pukaarta hai koi.."}, {"text_idx": "#000037", "text": "Kitaaben jhankti hain band almari ke sheeshon se.."}, {"text_idx": "#000042", "text": "added on November 7th, 2016"}, {"text_idx": "#000043", "text": "Shaam se aankh main nami si hai.."}, {"text_idx": "#000044", "text": "Shaam se aankh main nami si hai,\nAaj phir aap ki kammi si hai.."}, {"text_idx": "#000046", "text": "Waqt rehta nahin kahin ttik kar.."}, {"text_idx": "#000047", "text": "Waqt rehta nahin kahin ttik kar,\nAadat is ki bhi aadmi ki si hai.."}, {"text_idx": "#000049", "text": "Aisa khamosh to manzar na fanaa ka hota.."}, {"text_idx": "#000050", "text": "Aisa khamosh to manzar na fanaa ka hota,\nMeri tasveer bhi girtii to chhanaaka hota,"}, {"text_idx": "#000051", "text": "Yuun bhi ik baar to hota ke samandar behta,\nKoi ehsaas to dariyaa ki anaa ka hota,"}, {"text_idx": "#000052", "text": "Saans mausam ki bhi kuch der ko chalne lagti,\nKoi jhonka teri palkon ki havaa ka hota,"}, {"text_idx": "#000053", "text": "Kaanch ke paar tere haath nazar aate hain,\nKaash khushbuu ki tarah rang hinaa ka hota,"}, {"text_idx": "#000054", "text": "Kyun meri shakal pehen leta hai chhupke ke liye,\nEk chehra koi apna bhi khudaa ka hota.."}]